tomron87/hebrew-wikipedia-sentences-corpus huggingface dataset:
השיר הושפע מ-Faithfully, להיטה של להקת Journey משנת 1983. הוא נכתב בתקופה שהופיע אדמס במופע הפותח של הלהקה בסיבוב ההופעות שלה, ובהקלטת השיר נכלל מתופף הלהקה סטיב סמית'.
אדמס ומפיקו באותה תקופה, ג'ימי לוביין, התלבטו האם השיר מתאים לאלבום החדש של אדמס, "Reckless".
תחילה סברו שהוא רך מידי באופיו ושאין להכלילו, אך לבסוף אדמס שינה את דעתו ובחר להוסיף את השיר לאלבומו.
השיר היה הסינגל הראשון של אדמס שהגיע למקום הראשון בבילבורד האמריקאי ולשירו השלישי שנכנס לעשריה הראשונה במצעד.
הוא נכלל במקום ה-24 במצעד שירי הפופ של מגזין בילבורד לשנת 1985.
"Heavy Crown" (בעברית: "כתר כבד") הוא שיר שהוקלט על ידי הזמרת-יוצרת האוסטרלית איגי אזליה, ביחד עם הזמרת-יוצרת הבריטית אלי גולדינג מתוך אלבומה של אזליה, Reclassified.
השיר יצא לאור ב-21 בנובמבר 2014, ביחד עם שאר שירי האלבום, על ידי חברות התקליטים וירג'ין EMI ודאף ג'אם.
השיר הגיע למקום התשיעי במצעד שירי ה-R&B\היפ הופ מתחת להוט 100.
השיר נכתב על ידי איגי אזליה, אלי גולדינג, האיש הנעלם, ג'ון טרנר וסולט וויט'ס והופק על ידי האיש הנעלם וסולט וויט'ס גם כן.
במהלך צאת סרט הפעולה וריגול קומי אמריקאי-בריטי "קינגסמן: השירות החשאי", נעשה שימוש בשיר, תוך שהשימוש בו נעשה בהצצות ובטריילרים שהופצו באותה העת.
כמו כן, צבר שם השיר למעלה מ-23 מיליון השמעות.
למרות שלא יצא כסינגל, זכה השיר להצלחה רבה במצעדים ברחבי העולם.
במצעד 100 השירים הדיגיטליים של צ'כיה הגיע למקום ה-77. במצעד 100 השירים הדיגיטליים של סלובקיה הגיע למקום ה-73, תוך שמצעד מצעד שירי ה-R&B\היפ הופ מתחת להוט 100 הצליח להגיע למקום התשיעי.
בנוסף לכך, הצליח השיר להגיע למקום ה-37 במצעד שירי ה-R&B\היפ הופ הדיגיטליים של מגזין הבילבורד.
"Heaven on My Mind" הוא סינגל של הזמרת-יוצרת הבריטית, בקי היל, והמפיק המוזיקלי הבריטי, סיגלה, שיצא, על ידי אקו רקורדס ופולידור רקורדס, ב-25 ביוני 2020 כסינגל השני מתוך אלבום האולפן הראשון שלה, Only Honest on the Weekend.
נכון לדצמבר 2021, השיר הושמע למעלה מ-82 מיליון פעמים בספוטיפיי.
הווידאו קליפ של השיר, בבימויה של רבקה בירד, הועלה לערוץ היוטיוב של בקי היל, ב-25 ביוני 2020. נכון לדצמבר 2021, הווידאו קליפ נצפה למעלה מ-7 מיליון פעמים.
"Heaven" הוא סינגל של הזמרת-יוצרת האמריקאית, ג'וליה מייקלס, שנמצא בפסקול של הסרט חמישים גוונים של שחרור.
השיר נכתב על ידי ג'וליה מייקלס, טיילה פרקס, בריאן גרסיה, MNEK ומורטן ריסטורפ, והופק על ידי מורטן ריסטורפ.
השיר יצא, על ידי ריפבליק רקורדס ויוניברסל מיוזיק גרופ, ב-26 בינואר 2018.
הווידאו קליפ של השיר, שבוים על ידי סופי מולר, יצא ב-6 בפברואר 2018. נכון לדצמבר 2021, הווידאו קליפ נצפה למעלה מ-84 מיליון פעמים.
מייקלס ביצעה הופעה חיה של השיר, יחד עם השיר "Issues" בלייט שואו עם סטיבן קולבר.
מדינהתוארמכירותקנדה (Music Canada)פלטינה80,000דנמרק (IFPI Danmark)פלטינה90,000נורווגיה (IFPI Norway)פלטינה60,000פולין (ZPAV)פלטינה20,000הממלכה המאוחדת (BPI)כסף200,000
Heaven (בעברית: גן עדן) הוא שיר שהוקלט על ידי הזמרת-יוצרת הרומנייה אינה.
השיר יצא לאור ב-10 ביוני 2016, על ידי חברת התקליטים רוטון מיוזיק, כסינגל הרביעי מתוך מהדורת הדלוקס של אלבום האולפן החמישי שלה, (2017).
מבחינה מוזיקלית, "Heaven" הוא שיר דאנס-פופ המשלב את סוגת הטרופיקל האוס.
השיר הגיע למקום הרביעי במצעד הסינגלים של רומניה.
השיר נכתב על ידי אנדראס שולר, לירוי קלמפיט, סבסטיאן ברק, מרצ'ל בוטזן, לילה סמואלסן, טרי קמפבל ותיאה אליזה מיקולסקו.
הוא הופץ כסינגל ב-10 ביוני 2016, שלושה ימים לאחר הקרנת הבכורה של הקליפ שלו.
באותה הבכורה, הוכרז כי גרסה אלטרנטיבית של השיר בה יתארח אמן "ידוע" תצא לאור בקרוב.
לקידום הסינגל הופיעה אינה בהופעה במאוריציוס.
היא גם ביצעה גרסאות שונות של השיר בתחנות הרדיו הרומניות Kiss FM ורדיו 21 ב-21 ביוני 2016 וב-22 ביוני 2016, בהתאמה.
בריאיון למגזין הרומני Unica הכריזה אינה על קליפ ל"גן עדן".
הטיזר הרשמי של "Heaven" ב-3 ביוני 2016.
נכון לדצמבר 2021, מונה הצפיות של הקליפ עומד על למעלה מ-180 מיליון צפיות.
אזורתאריך יציאהפורמטחברת תקליטיםמקורדנמרק10 ביוני 2016הזרמת מוזיקה • הורדה דיגיטליתרוטוןגרמניההולנדרומניהשוודיהארצות הברית
Heaux Tales הוא המיני-אלבום הראשון של זמרת ה-R&B האמריקאית ג'זמין סוליבן.
הוצא לאור על ידי חברת התקליטים RCA ב-8 בינואר 2021. תאריך השחרור שלו אושר ב-2 בדצמבר 2020. זהו האלבום הראשון שלה מאז "Reality Show" שזכה לשבחים ב-2015. הוא כולל שיתופי פעולה עם ארי לנוקס, אנדרסון פאאק ו־H.E.R.
האלבום הוקלט בעיקר בביתה של סוליבן בפילדלפיה.
למרות היותו מיני אלבום, האלבום אופיין גם כ"אלבום קונספט".
מבחינה מבנית, שישה פתיחי "ספוקן וורד" "ואחריהם שירים שמגבשים את הקונספט שלהם".
הנושאים בהם נוגע האלבום כוללים פמיניזם, מיניות, אפליה מעמדית וביוש.
הפרויקט זכה לשבחים נרחבים וגם זכה להצלחה מסחרית, והגיע למקום הרביעי במצעד בילבורד 200 האמריקאי, וסימן את מיקום השיא הגבוה ביותר של סוליבן במצעד.
Heaux Tales זכה בפרס אלבום השנה בשנת 2021 בפרסי ה-BET.
הוא זכה בתואר אלבום השנה של כתבי העת NPR, אנטרטיינמנט ויקלי, לוס אנג'לס טיימס ופיצ'פורק.
האלבום זכה בפרס גראמי לאלבום ה-R&B הטוב ביותר בטקס פרסי גראמי ה-64, והסינגל שלו "Pick Up Your Feelings" היה מועמד גם לפרס גראמי לשיר ה-R&B הטוב ביותר וגם זכה בביצוע ה-R&B הטוב ביותר.
הפרויקט יקודם עוד יותר על ידי The Heaux Tales Tour בשנת 2022, סיבוב ההופעות השלישי של סוליבן בארצות הברית.
סוליבן הוציאה את מהדורת הדלוקס של הפרויקט, בשם Heaux Tales, Mo' Tales: The Deluxe, ב-11 בפברואר 2022.
Heaven Sent (בעברית: שמים שלחו) הוא אלבום האולפן השמיני של הזמרת-יוצרת הסקוטית מגי ריילי.
האלבום יצא לאור בשנת 2013, על ידי חברת התקליטים רד ברי רקורדס, ארבע שנים לאחר יציאת האלבום הקודם שלה.
אלבום זה הופץ בהוצאת חברת התקליטים הקודמת בה יצא האלבום, Looking Back, Moving Forward.
הסינגל המוביל מתוך האלבום "Juliette" יצא לאור ב-16 בספטמבר 2013 במטרה לעזור בקידום שלו.
בספטמבר 2013, חודש לפני יציאת האלבום, הוציאה מגי ריילי את הסינגל המוביל מתוכו, "Juliette".
בהמשך לכך, הוציאה את "Cold the Snow Clad Mountains" כסינגל השני והאחרון מתוך האלבום.
במהלך יציאתו, צירפה לו ריילי שני שירים נוספים: "Wild Mountain Thyme" ו-"May You Never".
הקונספט של האלבום נוצר בהשראת פרפרים, כך שעטיפתו כמו גם עטיפות הסינגלים עוצבו בהשראתם.
אזורתאריך יציאהפורמטחברת תקליטיםמקורכלל העולם14 באוקטובר 2013תקליטור • הזרמת מוזיקה • הורדה דיגיטליתרד ברי
Hebrew school (בתרגום חופשי: "בית-ספר עברי" או "בית-ספר לעברית") הוא מודל לבתי ספר יהודיים בתפוצות, ובפרט במדינות דוברות-אנגלית.
בתי ספר אלו לילדים ולנוער מתמקדים בהעברת נושאים יהודיים וציונים לתלמידיהם: היסטוריה יהודית, לימוד השפה העברית וכן הכנה לטקסי בר המצווה ובת המצווה.
בית הספר העברי ממוקם בדרך כלל בכיתות ייעודיות בתוך בית כנסת, בהדרכת מורה לעברית ואף רב מקומי.
על-פי מאמר בכתב העת המדעי "Jewish Quarterly Review", שכותרתו "The Jewish Sunday School Movement in the United States" משנת 1900, ההתחלה המדויקת של בתי הספר היהודיים בימי ראשון לא ברורה.
יש המייחסים את יצירותיה של רבקה גרץ מפילדלפיה כתרומה משמעותית להתפתחות החינוך העברי בארצות הברית.
גרץ טענה כי הכרחי להעניק חינוך יהודי לבני הנוער המגיעים מרקע חילוני לחלוטין.
בית הספר העברי מתרחש בדרך כלל ביום ראשון ולעיתים גם בימי שלישי או רביעי בשעות אחר הצהריים לאחר חינוך החול בבתי ספר פרטיים או ציבוריים.
כיום, חינוך עברי ממוצע מתחיל בשלב הגן ומגיע לשיאו בכיתה י'.
בשלב זה מתקיים תהליך (הדומה לקונפירמציה) בבתי הספר הרפורמים והקונסרבטיביים, אך לא בבתי ספר אורתודוקסיים.
תלמידים אורתודוקסים לומדים בדרך כלל בבתי ספר דתיים כמו ישיבות, שם הם לומדים תורה ותלמוד.
החינוך האורתודוקסי מכשיר לרוב נערים צעירים לרבנות וכולל לימוד מעמיק יותר מהחינוך העברי.
הבדל נוסף בין החינוך האורתודוקסי לבין זה העברי הוא השילוב המגדרי.
בבתי הספר העבריים ישנו שילוב מגדרי בין נערים לנערות, לעומת הפרדה במוסדות האורתודוקסיים.
במהלך הגן ובכיתה א', התלמידים מתוודעים לחגים ומועדים יהודיים וישראלים בולטים.
יתר על כן, הם מתוודעים אל האלפבית העברי.
בנוסף על כך, התלמידים לומדים עברית בסיסית ואת ברכות השבת.
בכיתה א' לומדים התלמידים את סיפורי ספר בראשית.
כיתה ב' עד כיתה ה'
בשלב זה התלמידים מרחיבים את ידיעתם ביהדות, ובהן קריאת שמע וברכות בסיסיות (ברכת המוציא לחם מן הארץ, ברכת בורא פרי הגפן וכו').
התלמידים לומדים את מושג הצדקה, מנהגים יהודיים נפוצים, ההיסטוריה היהודית ולימודי ארץ ישראל.
השיעורים עשויים לכלול גם נושאי אתיקה ומוסר יהודיים.
"Heaven Can Wait" (בעברית: "גַּן הָעֵדֶן יָכוֹל לְחַכּוֹת") הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השלישי שלה, (1988).
הוא יצא לאור במאי 1988, בהוצאת חברת התקליטים וירג'ין רקורדס, כסינגל המוביל מתוך האלבום.
השיר הגיע למקום השני במצעד הסינגלים היווני.
באוסטריה, זכה להצלחה גדולה ודורג בחמישייה הפותחת.
השיר נכתב על ידי מיכאל קרצו, הוברט קמלר (המכונה הוברט קאה), מרקוס לור וקלאוס הירשבורגר.
עיבדו והפיקו אותו קרצו ולור.
"Heaven Can Wait" פורסם כסינגל המוביל מתוך אלבום האולפן השלישי של סנדרה Into a Secret Land באמצע 1988. הוא דורג בעשירייה הפותחת באוסטריה ובצרפת, בעשרים העליונים בגרמניה ובשווייץ והיה אחד הסינגלים הבודדים של סנדרה שדורגו במצעד הסינגלים הבריטי.
הוא היה הסינגל הרביעי והאחרון של סנדרה שקיבל את תואר הכסף בצרפת.
מספר עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.6 מיליון השמעות.
את הווידאו קליפ הרשמי של "Heaven Can Wait" ביים דורו (רודי דולזל והנס רוסאכר) והוא צולם באיביזה.
הוא נכלל באלבום הווידאו של סנדרה משנת 1992, וכן ב-The Complete History משנת 2003. בשנת 1999, יצא רמיקס לשיר כחלק מ-My Favourites.
רמיקס נוסף משנת 2006 נכלל ב-Reflections.
נכון לאפריל 2024, מונה הצפיות של הקליפ עומד על למעלה מ-2.1 מיליון צפיות.
אזורהסמכהיחידות שהוסמכו/מכירותצרפת (SNEP)כסף250,000** נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
השיר יצא כסינגל במאי 1984 והגיע למקום ה-10 במצעד הסינגלים הבריטי מה שהופך אותו לסינגל הראשון של הלהקה בעשירייה הראשונה.
מאוחר יותר הוא נכלל באלבום האוסף Hatful of Hollow מנובמבר 1984 ובאלבום האוסף Louder Than Bombs ממרץ 1987. השיר מופיע ברשימת 500 השירים שעיצבו את הרוק אנד רול בהיכל התהילה של הרוק אנד רול.
המוזיקה נכתבה על ידי ג'וני מאר בתוך שעה בחדר מלון בניו יורק ב-2 בינואר 1984, באמצעות גיטרת גיבסון ES-355 אדומה שנרכשה עבורו באותו יום על ידי סימור שטיין.
לאחר שסיים את השיר, הוא כתב את המוזיקה לבי-סייד "Girl Afraid" באותו ערב.
מאר מחשיב את שני השירים כ"צמד".
השיר בולט בכך שהוא מסמל את תחילת מערכת היחסים של המפיק סטיבן סטריט עם הלהקה.
כאחד מתפקידיו הראשונים כ"מהנדס פנימי" באולפני Fallout Shelter של איילנד רקורדס, סטריט תכנן את הסשן.
הוא היה מודע ללהקה והתלהב מהאפשרות ואמר בריאיון ל-HitQuarters: "ראיתי אותם זמן קצר לפני כן ב-Top of the Pops מבצעים את 'This Charming Man', וכמו רוב האנשים האחרים באותה תקופה שהיו בקטע של מוזיקה ממש התרגשתי מהם".
למרות שלא יצרו קשר לקראת ההקלטה הבאה של "William, It Was Really Nothing", סטריט התבקש להנדס את האלבום הבא של הסמית'ס, Meat Is Murder, עם מוריסי ומאר שהפיקו בפעם הראשונה.
על העטיפה מופיעה ויו ניקולסון, שהתפרסמה בשנת 1961 בבריטניה לאחר שזכתה בסכום כסף גדול על בריכת הימורים ולאחר מכן ביזבזה אותו במהירות.
שם השיר נכתב בהשראת הסינגל "Heaven Knows I'm Missing Him Now" של סנדי שו משנת 1969.
הביצוע של הלהקה לשיר בתוכנית Earsay של ערוץ 4 הבריטי ב-31 במרץ 1984 כולל קטעים מעורבים של הלהקה מנגנת באולפן וקטעים של מוריסי מסתובב בשממה הממוקמת בסמוך לאולפני הווארט (כיום אולפני קפיטל) בוונדסוורת', לונדון, שם הוקלט Earsay, עם פרחי נרקיס בידיו ועלווה לא מזוהה בכיס האחורי של מכנסי הג'ינס שלו.
"Heaven" הוא סינגל של התקליטן השוודי אביצ'י בשיתוף פעולה עם הזמר הבריטי כריס מרטין, שיצא ב-6 ביוני 2019 בהוצאת חברת התקליטים יוניברסל מיוזיק גרופ.
השיר מופיע באלבום האולפן השלישי של אביצ'י, Tim, כסינגל השלישי של האלבום.
השיר נכתב על ידי אביצ'י וכריס מרטין, והופק על ידי אביצ'י.
נכון לאוגוסט 2025, השיר הושמע למעלה מ-125 מיליון פעמים ביוטיוב, ולמעלה מ-336 מיליון פעמים בספוטיפיי.
Heavy הוא אלבום האוסף השמונה-עשר של להקת הרוק הבריטית קווין, אשר יצא לאור ב-20 ביוני 2025. זהו האלבום השני בסדרת אלבומי אוסף לפי נושא בעריכת הגיטריסט בריאן מיי והמתופף רוג'ר טיילור ובהוצאת חברת התקליטים יוניברסל מיוזיק גרופ.
אלבום זה מכיל שירים המאופיינים בסגנון רוק כבד.
Helicobacter pylori (בתעתיק לעברית: הֶלִיקוֹבַּקְטֶר פִּילוֹרִי) הוא חיידק גראם שלילי שיוצר בגוף החי מושבות ברובד העמוק של רירית הקיבה והתריסריון ומחליש את עמידות הקיבה לסביבתה החומצית.
צורתו מפותלת או סלילונית בעל 4–6 שוטנים בקצהו, אורכו כ-3 מיקרומטר וקוטרו כ-0.5 מיקרומטר.
מושבות ההליקובקטר פילורי הן הגורם העיקרי להתפתחות דלקות וכיבים בתריסריון ובקיבה (כיבים עיכוליים) והוא גם קשור להתפתחות סרטן הקיבה.
מסוגלותו להתפתח ברירית הקיבה, למרות החומציות הגבוהה שלה, נעוצה ביכולתו לייצר את האנזים אוריאז אשר הופך שתנן, המצוי בשפע בנוזלי הקיבה, לפחמן דו-חמצני ולאמוניה והללו יוצרים עננה בסיסית שבתוכה יכול החיידק לחיות, בלי להיות מושפע מחומציות הקיבה.
החיידק נמצא ב-95%-100% מהחולים עם כיב בתריסריון, וב-75%-85% מהחולים עם כיב קיבה.
רק 15% מנשאי החיידק יפתחו כיב פפטי, והשאר ייוותרו ללא תסמינים.
מחקרים מן השנים האחרונות מצביעים על כך שפגיעתו של ההליקובקטר פילורי היא תוצאה של הפרשת רעלני תאים.
קיימים למעלה מ־17 גזעים של הליקובקטר פילורי הנבדלים ביניהם בהפרשת הרעלנים.
ארגון הבריאות העולמי קבע שהליקובקטר פילורי נחשב כיום כחיידק השכיח ביותר בעולם בגרימת זיהומים באדם.
מעריכים כי כחצי מאוכלוסיית העולם נגועה בחיידק זה, חלוקה ששונה בין ארצות רווחה לארצות מתפתחות; תפוצתו היא בין 60%-50% בארצות הרווחה, ואילו בארצות מתפתחות היא מגיעה עד 90%.
התפוצה רבה יותר בשכבות בעלות רקע סוציו-אקונומי נמוך.
במקרים רבים הוא עובר בין בני אותה משפחה.
ההידבקות בחיידק היא כבר בילדות, לרוב לפני גיל עשר.
ההדבקה נעשית על ידי העברתו בצורה ישירה מאדם לאדם באמצעות מגע פומי (אוראלי) עם רוק או צואה.
עיקר פגיעתו היא בגיל מבוגר (60-50 ומעלה).
מיני הליקובקטר נוספים נמצאו ביונקים, כגון קופים, חיות מחמד וחיות משק.
חלקם גורמים לתופעות הדומות לאלו הקיימות באדם.
פעמים רבות נוטים לחשוב שמדובר בחיידק אם המטופל מתלונן על כאבי בטן, צרבות או שלשולים.
אך לגבי השניים האחרונים נמצא שדווקא שכיחות החיידק נמוכה במי שסובלים מתופעות אלה.
הדרך הטובה ביותר לאבחן אם כך, היא לא על סמך תסמינים אלא באמצעות תוצאות בדיקה.
קיימות ארבע בדיקות לזיהוי הימצאותו של החיידק.
הראשונה היא באמצעות תבחין נשיפה, שבו נוטל הנבדק איזוטופ UREA - C13, איזוטופ יציב לא-רדיואקטיבי: במקרה שהחיידק קיים, האיזוטופ מתפרק בקיבה, ומתקבלים בנשיפה תוצרי פירוק: אמוניה ופחמן דו-חמצני.
בדיקה זו קלה, מהירה ונוחה לנבדק.
אפשרות שנייה, שאף היא קלה ומהירה, היא בדיקת נוגדנים בדם לחיידק זה.
רמת נוגדנים גבוהה מצביעה על הדבקה פעילה של החיידק.
בבדיקת צואה ניתן לגלות, ב-94% מהמקרים, חלבונים הקשורים לחיידק.
בדיקה נוספת שנחשבת למהימנה ביותר היא ביופסיה הנלקחת במהלך בדיקת גסטרוסקופיה.
לדגימה מוסיפים אוראה, ואם נמצא החיידק, מתקבלת שוב אמוניה.
בדיקה זו חודרנית, וקשה מהבדיקות הקודמות, שכן היא מחייבת נתינת סם הרגעה ועלולה לגרום לכאבי גרון בימים שלאחר הבדיקה.
מכיוון שהחיידק עמיד יחסית לאנטיביוטיקה, מטפלים בו בשילוב של שני תכשירי אנטיביוטיקה ואף שלושה, ביחד עם תכשיר נוגד חומציות.
המחקרים גילו כי ההליקובקטר עלול לגרום להופעת תאים סרטניים בקיבה כתוצאה מהחלשות תאי הגזע שנמצאים בתוכה.
החיידק גם משפיע על תופעות של מחלת הפרקינסון.
עם זאת המחקר מצא כי לחיידק יש השפעות חיוביות שניתן להשתמש בהן.
מערכת החיסון במלחמתה בחיידק גם לומדת ממנו ומשפרת את יעילותה.
אסתמה, אלרגיות, סוכרת, אקזמות ודלקות מנוטרלות על ידי חומרים שמפריש החיידק.
את החיידק גילו בארי מרשל ורובין וורן, רופא ופיזיולוג אוסטרלים.
הם גידלו ב-1982 תרבית של החיידק והעלו את ההשערה כי הוא קשור לאולקוס ולסרטן הקיבה.
השערתם לא זכתה לאמונה של הקהילייה המדעית, עד שב-1984 שתה מרשל צלחת פטרי מלאה בחיידק ופיתח במהרה תסמינים של דלקת רפידת הקיבה, שנעלמו לאחר שטופל באנטיביוטיקה.
מחלתו והבראתו, לאחר נטילת תרבית חיידקים שמקורם בחולה, תאמו לעיקרים של קוך מבחינת הקשר בין הליקובקטר פילורי לבין דלקת רפידת הקיבה, אך לא בינו לבין כיב פפטי.
תוצאות הניסוי התפרסמו במאמר ב-1984 שזכה לציטוטים רבים.
בגין הגילוי זכו השניים בפרס נובל לפיזיולוגיה או לרפואה לשנת 2005.
Hello הוא שיר דאנס האוס אלקטרוני של הדי ג'יי הצרפתי מרטן סולבג וסולנית להקת דרגונט מרטינה סורברה הקנדית.
השיר, שהופיע באלבומו של סולבג "Smash" (2011), יצא כסינגל הראשון מתוכו ב-27 בספטמבר 2010.
השיר הוא המצליח ביותר של סולבג והגיע למקום הראשון במצעדי הפזמונים באוסטריה, בלגיה (פלנדריה), הולנד, צ'כיה ובמצעדי הבילבורד "הוט דאנס קלאב סונגס" וה-"הוט דאנס איירפליי".
הסינגל הגיע למעמד פלטינה באוסטרליה ובאיטליה לאחר שנמכר שם בלמעלה מ-70,000 ו-30,000 עותקים (בהתאמה) ולמעמד זהב בניו זילנד ובבלגיה.
לשיר הופק וידאו קליפ המציג משחק טניס בין סולבג לבוב סינקלר, כשבקליפ מופיע גם שחקן הטניס נובאק דג'וקוביץ'.
לאחר מהפך דרמטי של סולבג במשחק שעומד להסתיים בניצחון, מופיע הטניסאי הצרפתי גאל מונפיס ביחד עם אהובתו הסודית של סולבג, שכתוצאה מכך פורש מהמשחק.
The Hello Katy Tour הוא סיבוב ההופעות הראשון של זמרת הפופ האמריקאית קייטי פרי.
סיבוב ההופעות נתמך באלבום האולפן השני שלה, "One of the Boys".
במהלך סיבוב ההופעות הופיעה פרי בצפון אמריקה, אירופה, אסיה ואוקיאניה.
Hello (הֶלוֹ) היא בלדת פופ של ליונל ריצ'י, שיצאה לאור בשנת 1984. השיר נכלל באלבומו Can't Slow Down, ושווק כסינגל השלישי מתוכו.
הוא דורג במקום הראשון בשלושה מצעדי בילבורד: בילבורד הוט 100 (במשך שבועיים), מצעד שירי הרית'ם אנד בלוז (במשך שלושה שבועות) ומצעד ה-Adult contemporary music (במשך 6 שבועות).
כמו כן דורג השיר במקום הראשון במצעד הסינגלים הבריטי.
השיר מזוהה במיוחד עם השורה "Hello, is it me you're looking for?" (שלום, האם אני האחד אותו חיפשת?).
סולו הגיטרה בשיר נוגן על ידי הגיטריסט לואי שלטון.
בתי השיר מנוגנים במפתח לה מינור והפזמון במינור מלודי.
הווידאו-קליפ לשיר מציג את אהבתו הנכזבת של ריצ'י לסטודנטית עיוורת לאמנות (בגילומה של לורה קרינגטון).
לקראת סוף השיר, מציגה הסטודנטית לריצ'י פרוטומה של ראשו, מעשה ידיה, וריצ'י מבין כי במשך כל הזמן היו רגשות האהבה הדדיים.
השיר זכה למספר גרסאות כיסוי, בין הידועות שבהן גרסה אינסטרומנטלית של הצלליות משנת 1986; וביצוע של לותר ואנדרוס משנת 1994. השיר בביצועו של ריצ'י הושמע בפרסומות שונות ובמספר סרטים, בהם ירח מר, בתול בן ארבעים, החיפושית בהילוך גבוה, מת לצעוק 4 ואמא מאוהבת 2.
Hell's Unleashed (מאנגלית: הגיהנום משוחרר) הוא האלבום השישי של להקת הדת' מטאל השוודית אנלישד.
האלבום יצא לאור באפריל של שנת 2002, לאחר חמש שנים ללא הקלטות.
כל השירים נכתבו והולחנו על ידי אנלישד.
"Hello" (בעברית: "הלו"; "שלום") הוא סינגל שהוקלט על ידי הזמרת-יוצרת הבריטית אדל, מתוך אלבום האולפן השלישי שלה, 25. השיר יצא לאור ב-23 באוקטובר 2015, על ידי חברת התקליטים אקס-אל רקורדינגס, כסינגל הראשון מתוך האלבום.
בפברואר 2017 זכה השיר בשלושה פרסי גראמי, ביניהם "שיר השנה", "הקלטת השנה" ו"ביצוע סולו הפופ הטוב ביותר".
השיר נכתב על ידי אדל וגרג קורסטין שגם הפיק את השיר וניגן בו גיטרה בס ופסנתר.
הם החלו לעבוד על הלחן במערב לונדון באזור צ'יזוויק (מעט יוצא דופן עבור אדל שנוהגת לכתוב את שיריה בבית).
תהליך יצירת השיר היה ארוך, ונמשך מעל לשישה חודשים.
"Hello" הוא בלדת פסנתר עם נגיעות של סול.
מילות השיר מדברות על חרטה, נוסטלגיה וגעגוע.
השיר יצא לאור ב-23 באוקטובר 2015 והיה ללהיט גדול.
באותו יום אף יצא לאור גם קליפ מורחב באורך של 6:06 דקות, רובו בשחור לבן.
בקליפ, אדל חוזרת לבית ישן ונזכרת באהבות שלה מן העבר.
הוא בוים על ידי קסבייה דולן.
השחקן לצד אדל בקליפ הוא טריסטן וילדס.
בשל הצלחתם הרבה, השיר והקליפ זכו לעשרות ביצועים ופארודיות שונות.
"Hello" נכלל במספר רשימות סוף שנה של השירים הטובים ביותר לשנת 2015.
ארגוןרשימהמיקוםמקורבילבורד25 השירים הטובים ביותר לשנת 2015: רשימת הצוות4
השיר והקליפ זכו להצלחה ויראלית רבה.
לאחר יומיים, היו לקליפ מעל לחמישים מיליון צפיות.
חודש לאחר צאתו ב-23 בנובמבר לקליפ היו מעל 464 מיליון צפיות.
ב-19 בינואר 2016 הקליפ עבר את המיליארד צפיות ביוטיוב, והוא הצליח לעשות זאת בזמן הקצר ביותר בתולדות יוטיוב – 89 ימים, ובכך הוא שבר את השיא הקודם שהיה שייך לגנגנם סטייל של הראפר סיי עם 160 יום, והוא אחד הקליפים הכי נצפים ביוטיוב בכל הזמנים.
מיד לאחר שיצא השיר, הוא נכנס היישר למקום הראשון במצעד הבילבורד הוט 100, ושהה שם במשך 10 שבועות ברצף ובכך שברה אדל את שיאה של הזמרת האמריקאית ליידי גאגא עם שירה "Born This Way" ששהה 6 שבועות רצופים מיד לאחר צאתו.
השיר הוא ה-24 בהיסטוריה של בילבורד שהצליח להגיע לצמרת המצעד עם יציאתו.
בישראל, "Hello" הוא אחד השירים הלועזיים הבודדים בהיסטוריה שהצליחו להיכנס היישר אל המקום הראשון במצעד השבועי של גלגלצ.
בסוף שנת 2015, השיר נבחר פה אחד ל"שיר השנה" במצעד השנתי בתחנה, ואף זיכה את המבצעת שלו בתואר "אשת השנה במוזיקה".
כשלוש שנים לאחר צאתו, צבר הקליפ למעלה מ-2,535,132,344 צפיות.
עם יציאתו מכר השיר למעלה מ-1.1 מיליון עותקים דיגיטליים, ובכך שברה אדל את שיאו של פלו רידה עם שירו "Right Round", שמכר 636,000 עותקים דיגיטליים בשבוע הראשון לצאתו.
השיר הוא הראשון בהיסטוריה אשר הצליח למכור למעלה ממיליון עותקים דיגיטליים, ובמכלול הוא השלישי עם הפתיחה החזקה ביותר בהיסטוריה מאז ש-"Nielsen SoundScan", החלו לחשב נתונים אלו.
אלטון ג'ון הוא הזמר עם הפתיחה הראשונה והשנייה הכי גדולה בהיסטוריה כאשר בשבוע הראשון לצאתו של "Candle in the Wind", מכר 3.446 מיליון עותקים, ובשבוע השני 1.2 מיליון עותקים.
בשבוע השני לצאתו מכר השיר 635,000 עותקים דיגיטליים ובהבדל של כ-1000 עותקים בלבד מ-"Right Round" של פלו רידה, התמקם השיר במקום ה-3 בפתיחות הדיגיטליות הגדולות ביותר בהיסטוריה.
נכון לינואר 2016, מכירותיו הדיגיטליות של השיר מסתכמות ב-3.7 מיליון עותקים.
השיר נכנס היישר אל המקום ה-1 במצעד הקנדי עם מכירות של כ-140,000 עותקים, ובכך חסמה את ג'סטין ביבר עם "Sorry", שנכנס היישר אל המקום השני עם מכירות של כ-40,000 עותקים.
בארצות הברית השיר מכר למעלה מ-5 מיליון עותקים ובכך הפך לאחד מהשירים הנמכרים ביותר שם.
בבריטניה מכר 1.8 מיליון עותקים, ובכך הפך לשיר ה-35 הנמכר ביותר בכל הזמנים שם.
באוסטרליה מכר השיר 490,000 אלף עותקים, ובכך הפך לאחד מהנמכרים ביותר שם גם כן.
בעולם נמכר השיר בסדר גודל של כ-21.7 מיליון עותקים, דבר אשר הופך אותו לאחד מהשירים הנמכרים ביותר בכל הזמנים.
השיר הגיע למקום 1 במעל ל-45 מצעדים שונים ביניהם ארצות הברית, הממלכה המאוחדת, ישראל, פורטוגל ניו זילנד ועוד רבים אחרים.
מקוםתאריםמכירותאוסטרליה (ARIA)פלטינה 7×490,000איטליה (FIMI)פלטינה 6×300,000ארצות הברית (RIAA)פלטינה 7×7,000,000בלגיה (BEA)פלטינה 3×90,000ברזיל (Pro-Música Brasil)יהלום 3×480,000בריטניה (BPI)פלטינה 4×2,500,000גרמניה (BVMI)פלטינה400,000דנמרק (IFPI Denmark)פלטינה 3×270,000מקסיקו (AMPROFON)יהלום + זהב330,000נורווגיה (IFPI Norway)פלטינה 6×360,000ניו זילנד (RMNZ)פלטינה 5×75,000ספרד (PROMUSICAE)פלטינה 3×120,000קוריאה הדרומית (Gaon)2,500,000קנדה (Music Canada)יהלום800,000שוודיה (GLF)פלטינה 4×160,000שווייץ (IFPI Switzerland)פלטינה30,000סיכוםבכל העולם21,715,930 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם23 באוקטובר 2015הורדה דיגיטליתXLאיטליהרדיו מיינסטריםארצות הברית26 באוקטובר 2015רדיו שירים עכשוויים למבוגריםקולומביה27 באוקטובר 2015רדיו מיינסטרים
מילות השיר נכתבו על ידי סטיבן שוורץ ואלן מנקן חיבר את הלחן.
כאשר מחשבות טומאה אודות הצועניה היפה אזמרלדה פוקדות את פרולו, הוא נכנס לחרדה ומנסה נואשות להילחם בדחפיו ויצריו למען ישלוט בעצמו.
מאבק זה מוביל לשיר זה, אשר מתואר לרוב כ"שיר הרשעים הטוב ביותר של דיסני" ולשיר האפל ביותר שנכנס לסרטי ההנפשה של דיסני.
פרולו, נאבק בתאוותו לאזמרלדה, ומאשים אותה בכך שגורמת לו לחטוא, ופונה למריה למען ינצל מקסמה.
פרולו שר (לפי תרגום שפרירה זכאי) "הרסי את אזמרלדה, שתישרף בגיהנום, או רק שלי תהיה כמצוותי" בעוד באש מולו מרצדת בדמיונו אזמרלדה אשר רוקדת ריקוד פרובוקטיבי בלהבות האש.
אותו קטע בסרט של חטא התאווה והתשוקה היה זה שהוביל בין היתר לדירוג יוצא הדופן של הסרט.
השיר מתחיל מיד אחרי הסולו של קווזימודו, הגיבן מנוטרדאם, בו הוא מתוודה על אהבתו לאזמרלדה, "Heaven's Light".
השיר מתחיל בכך שרואים את הארכדיאקון מטלטל מחתה, בעוד מאחוריו צועדים מתפללים נוספים בקתדרלת נוטרדאם, אשר מתחילים את תפילת "אני מתוודה".
יחד עם שמיעת התפילה, המצלמה עוברת מגגות פריס אל בית הדין לצדק של פריס, שם פרולו צופה בכנסיית נוטרדאם ונושא תפילה למריה הבתולה (לה הוא פונה למעשה בשם "ביאטה מריה" – מריה הברוכה מנשים).
פרולו אומר בתפילתו כי מריה יודעת שהוא "הרי אדם ישר" והוא "שלא כמו הכופרים באספסוף".
פרולו צועד לעבר האח ופונה בתחינה בשאלה למריה, מדוע הוא חושק באזמרלדה חרף היותו אדם טהור.
במהלך תפילתו להבה בדמות אסמראלה חגה ריקוד פרובוקטיבי כנגד עיניו.
בבית השני, פרולו צועד לאחור ומגלה חתיכת בד אשר אזמרלדה השתמשה בו מוקדם יותר בסרט.
פרולו שר על דחפיו אליה ועל עצם כך שהיא תגרום לו עוד לחטוא ומכחיש את היותו אשם כאשר אנשים בכיפות אדומות קמים מן הרצפה, בעודם שרים mea culpa (זו אשמתי).
פרולו רץ לאורך החדר כאשר משני צידיו ניצבות אותן הדמויות, בעודו מבקש למחילה, בטענה שאזמרלדה הטילה עליו את קסמיה, ואף טוען כי "האל גרם שהשדים יוכלו לגבור על האדם".
הדמויות לאחר מכן הופכות ללהבות ושבות אל האח.
פרולו ממשיך לשיר, ומתחנן בפני מריה להציל אותו מאזמרלדה.
הוא אוחז בצעיפה של אזמרלדה בכעס, בעודו אומר כי על אזמרלדה לבחור בו או לעלות באש המוקד.
אזמרלדה שוב מופיעה בלהבות האח, אך הפעם במקום לרקוד, היא מוצגת כעומדת להישרף.
עשן בצורת אזמרלדה פורץ לאחר מכן מן האח (כמוצג למעלה) ומתקרבת אל סגור זרועותיו של פרולו, אך נקישה בדלת קוטעת את שניהם.
העשן נמוג ושומר נכנס לחדר, מיידע את פרולו כי אזמרלדה ברחה מנוטרדאם, שם פרולו "כלא" אותה.
פרולו מורה עליו למצוא אותה, גם אם הדבר יצית אש בכל פריס.
השומר עוזב ופרולו ממשיך לשיר, ומציב בפני אזמרלדה אולטימטום: עליה לבחור בין להיות רכושו שלו לבין לעלות על המוקד ("אם לא תהיה לי, תובא אל המוקד").
או אז פרולו זורק את צעיפה של אזמרלדה אל האח, ובכך מסמל את אשר עשוי לקרות לה.
בבית האחרון, פרולו נשען על הקיר ומבקש מהאל לרחם עליו ועל אזמרלדה, ובכך מראה שהוא ביודעין מבצע פעולות המנוגדות לרצון האל.
בעודו שר, דמויות צל אשר אוחזות בקרוסיפיקיסים יוצאת מאור האש ועפות לעבר פרולו, אשר נופל על ברכיו, בעודו אומר כי על אזמרלדה להיות שלו, ולא תועלה על המוקד ("שלי תהיה או למוקד").
בסוף השיר, פרולו מתעלף, נופל על פניו וצורת גופו כצלב.
מספר הערות הועלו על הניגוד בין שירו של קווזימודו על אהבתו הטהורה כלפי אזמרלדה, שהשיר מדבר על כמיהתו של הגיבן לאהבה ("אני מעז לחשוב שהיא תרצה גם בי") ולכבודה הוא מצלצל בפעמונים, בעוד ששירו של פרולו הוא אפל, ומדבר על אהבתו הגופנית והסוטה כלפי הצוענייה.
גם שמותיהם של השירים – "Hellfire" מול "Heaven's Lights" (בעברית "אש גיהנום" מול "אור כוכבים") הוא מנוגד ופונה אל הגיהנום האפל ומלא האש מול גן העדן בהתאמה.
בנוסף, המוזיקה והאקורדים של השיר "אור כוכבים" הוא מז'ורי ומלא תקווה, בעוד ש"אש הגיהנום" הוא מינורי, אפל ומלא ייאוש.
Helium (בעברית: הליום) הוא סינגל שהוקלט על ידי הזמרת האוסטרלית סיה, בשיתוף עם הדיג'יים דייוויד גטה ואפרוג'ק, מתוך פסקול הסרט "חמישים גוונים של אופל".
השיר יצא לאור ב-25 בינואר 2018, כסינגל השלישי מתוך האלבום.
השיר נכתב על ידי סיה וכריס ברייד ומפיקו טרם נודע.
השיר יצא לאור כבר בשנת 2017, כסינגל שלא מתוך אלבום, וב-25 בינואר 2018, יצאה לאור גרסת רמיקס שבה השתתפו גטה ואפרוג'ק.
רמיקס זה יצא באותו הזמן כסינגל השלישי והאחרון מתוך הפסקול Fifty Shades Darker: Original Motion Picture Soundtrack.
מקוםתאריםמכירותאיטליה (FIMI)זהב25,000בריטניה (BPI)כסף200,000 מכירות + הזרמת מדיה בלבד
Hello (בעברית: הלו) הוא סינגל שקליטה הזמרת הקולומביאנית קרול ג'י בשיתוף עם זמר הרגאטון הפוארטו ריקני אוזונה.
השיר יצא לאור ב-4 בנובמבר 2016, כסינגל השלישי מתוך אלבום הבכורה שלה, Unstoppable.
השיר הגיע אל המקום ה-16 במצעד שירי הפופ הלטיניים, ה-26 במצעד האירפליי הלטיני, וה-39 במצעד השירים הלטיניים.
השיר נכתב על ידי קרול ג'י, דניאל אקוואריה וחואן רוסאדו.
השיר הוא שיר רגאטון, המשלב בתוכו גם את סגנון הטראפ הלטיני המאפיין את שאר שירי האלבום.
שיתוף פעולה זה הוא הראשון בין השניים.
בשנת 2017, כמה חודשים לאחר שיצא הקליפ הרשמי של השיר, פרסמה קרול ג'י סרטון עם קטעים מאחורי הקלעים של קליפ השיר.
הסרטון הועלה לערוץ היוטיוב הרשמי שלה, וצבר למעלה ממיליון צפיות.
הווידאו קליפ הנלווה שיצא לשיר פורסם ב-14 בנובמבר 2016, עשרה ימים לאחר שיצא כסינגל השלישי מתוך אלבום הבכורה שלה.
בתחילת הקליפ ניתן לראות את קרול ג'י נכנסת אל תוך מועדון לילה עם חברותיה, ואת חבריו של אוזונה מטלפנים אליו במטרה שיבוא גם כן.
באמצע הקליפ נפגשים קרול ג'י ואוזונה, בחדר מבודד שם הם מקיימים יחסי מין, ולאחר מכן מתעורר אוזונה ומגלה שייתכן וזה היה בסך הכל חלום.
סצנה לאחר מכן מציגה את אוזונה עם אישה אחרת, בתוך כנסייה, בזמן חתונתם.
לקראת הסוף מתקיים מרדף משטרתי אחרי קרול ג'י ואוזונה, ובסצנה האחרונה ניתן לראות את ג'י מפוצצת מכונית שעולה בלהבות כמה רגעים לאחר מכן.
נכון למאי 2019, מונה הצפיות של הקליפ עומד על כ-170 מיליון צפיות, מה שהופך אותו ל-3 הנצפה ביותר של קרול ג'י.
הלהאמר (Hell - גיהנום, Hammer - פטיש) הייתה להקת מטאל קיצוני שווייצרית, שפעלה בין השנים 1982 ל-1984. הלהקה נחשבת כאחת מהמשפיעות על סגנון הבלאק מטאל.
כמו כן, ניגנה הלהאמר גם בסגנונות כמו ת'ראש מטאל וספיד מטאל, ועד קטעים איטיים יותר בסגנון דום מטאל.
שם כינוי כלי נגינה יורג ניוברט דניאל פיאלד תופים תומאס גבריאל פישר שטניק סלוטר גיטרה, שירה מרטין אריק אין סלייד נקרוס בס
Hello Ego (בעברית: שלום אגו) הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם כריס בראון, מתוך אלבום האולפן השני שלה, Trip.
השיר יצא לאור ב-22 ביוני 2017, על ידי חברת התקליטים דאף ג'אם, כסינגל השני מתוך האלבום.
השיר הגיע למקום ה-17 במצעד הספוטיפיי שמופעל על ידי מגזין הבילבורד.
השיר נכתב על ידי ג'נה אייקו, כריס בראון, דוט דה ג'יניוס, בריאן וורפילד ומאק רובינסון והופק על ידי דוט דה ג'יניוס והפיסטאפים, שעבדו עם אייקו על שירים כמו "" ו-"".
קליפ המילים הרשמי של השיר פורסם ביוטיוב ב-22 ביוני 2017, בסמוך לצאתו של השיר כסינגל.
קליפ המילים צבר למעלה מארבעה מיליון צפיות.
מדינהתאריך יציאהפורמטחברת תקליטיםמקורעולם22 ביוני 2017הזרמת מוזיקה • הורדה דיגיטליתדאף ג'אם
Hello Kitty (בעברית: הלו קיטי) הוא שיר של הזמרת-יוצרת הקנדית אבריל לאבין, שנכלל באלבום האולפן החמישי שלה, Avril Lavigne.
השיר נכתב על ידי לאבין, צ'אד קרוגר, דייוויד הודג'ס ומרטין ג'ונסון, והופק על ידי קרוגר והודג'ס, יחד עם ברנדון פאדוק וקייל מורמן.
Hello Kitty הוא שיר בז'אנר ג'יי פופ, דאבסטפ ואלקטרו דאנס.
השיר הושפע מהחיבה הרבה של לאבין לכל הקשור למותג היפני הלו קיטי, והוא מכיל תוכן מיני.
השיר פורסם כסינגל הרביעי ביפן בלבד, וזכה לביקורות בעיקר על ידי מבקרי המוזיקה המערביים, שביקרו את הקצב שלו, וכינו אותו "שנוא", כאשר בבילבורד כונה "מתועב" ו"עצל", בעוד שכמה מבקרים שיבחו את השיר באומרו שהוא ייחודי ומשעשע.
לאבין צילמה קליפ לרצועה ביפן, שפורסם ב-21 באפריל 2014. בעקבות הפופולריות של הקלים, השיר מוקם במקום ה-75 בבילבורד הוט 100, והפך לסינגל השני בגובהו במצעד מתוך האלבום.
לאבין כללה את השיר בסיבוב ההופעות שלה, The Avril Lavigne Tour, כרצועת הפתיחה.
שלושה חודשים לאחר צאתו של האלבום הקודם, Goodbye Lullaby, לאבין הודיעה שהעבודה על אלבום האולפן החמישי שלה כבר החלה, ונכתבו שמונה שירים.
לבינה הצהירה שהאלבום מבחינה מוזיקלית יהיה ההפך מ-Goodbye Lullaby, ולפי השמועות יצא כבר בשנת 2012. לאבין הסבירה, " Goodbye Lullaby היה רך יותר, [אבל] הבא יהיה פופ מהנה יותר.
יש לי כבר שיר שאני יודעת שיהיה סינגל, אני רק צריכה להקליט אותו מחדש!".
בראיון הכריזה לאבין על שיתוף הפעולה שלה עם קרוגר: "יש לי שיר בשם Hello Kitty, שכתבתי על הלו קיטי, כי אני אובססיבית, וזה דבר ממש כיפי שמעולם לא עשיתי.
יש לו סוג של אווירה גליצ'ית ואלקטרונית, וזה ...
זה מאוד שונה והרבה מהחברים שהשמעתי להם מאוד אוהבים את זה.
אני נהנית מאוד מהאחד הזה".
"Hello Kitty" הוצג בדרך כלל על ידי מבקרי המוזיקה כשיר "מוזר", ניק קטוצ'י מאנטרטיינמנט ויקלי הסביר, "רצועת דאבסטפ ...
שמאמצת את ז'אנר הג'יי פופ".
למרות ששיבח את השפעתה מה-"טכנו-פופ ", ג'ייסון ליפשוט מבילבורד הרגיש ש"זו דקירה נועזת בז'אנר שמחוץ לסוג של לאבין ...
בפעם ה-20 שלאבין שרה 'Hello Kitty, you're so pretty', תשומת הלב של המאזין כבר על הרצועה הבאה".
במהלך ביקורתו של צ'אק אדי מרולינג סטון, טען כי Hello Kitty הוא השיר הכי 'שובב' באלבום וכינה אותו "ג'יי פופ - קשה".
Hello Kitty מוקם לראשונה במקום ה-85 במצעד הסינגלים של גאון, ובמקום ה-70 במצעד ההורדות הבינלאומי ובמקום 70, עם 4,038 עותקים שנמכרו בשבוע הראשון.
השיר שהה שבוע במצעד הבילבורד הוט 100, במקום ה-75, בגלל הפופולריות של הקליפ.
(בעברית: הלו, דולי!) הוא פסקול המבוסס על מחזמר באותו השם, אשר יצא באוקטובר 1969 ובוצע במקור על ידי ברברה סטרייסנד, וולטר מתאו ומיכאל קרופורד.
הפסקול יצא במקור על גביי תקליט על ידי פוקס המאה ה-20 רקורדס אך בשנת 1994, הוא יצא מחדש על גבי תקליטור על ידי פיליפס רקורדס.
זהו האלבום השני של סטרייסנד שלא יצא דרך חברת התקליטים קולומביה רקורדס (הראשון - גרסת המחזמר של "מצחיקונת" (1964)).
העטיפה של האלבום עוצבה על ידי סטודנט אנונימי בשם ריצ'רד אמסל אשר זכה בתחרות ארצית שהייה לעיצוב העטיפה.
Hello, I'm Dolly (בעברית: שלום, אני דולי) הוא אלבום הבכורה של הזמרת דולי פרטון, אשר יצא ב-18 בספטמבר 1967 על ידי מונמנט רקורדס.
האלבום הופק על ידי פרד פוסטר והגיע למקום ה-11 במצעד אלבומי הקאנטרי.
מתוך האלבום יצאו שלושה סינגלים, אשר שניים מהם נכנסו למצעד שירי הקאנטרי כאשר הסינגל השלישי נכנס למקום ה-17 במצעד.
האלבום הגיע בהתחלה למקום ה-43 בלבד במצעד אלבומי הקאנטרי, אך לאחר 10 שבועות הוא הגיע למקום ה-11. סך הכל הוא שהה 14 שבועות במצעד.
האלבום היה אמור לצאת בפברואר אותה שנה אך מסיבות לא ידועות נדחה.
בריאיון אותו העניקה פרטון ביוני אותה שנה היא אמרה כי האלבום אמור לצאת עד סוף חודש זה אך לבסוף הוא יצא בספטמבר אותה שנה לאחר שפרטון הכריזה על כך The Porter Wagoner ב-5 בספטמבר באותה השנה.
על מנת לקדם את האלבום הוציאה פרטון שלושה סינגלים כאשר הסינגל הראשון היה שיר "The Little Things".
זהו היה שיר פופ אך זה גם היה שיר הפופ היחיד מהאלבום.
השיר יצא ביוני 1966 אך לא זכה להצלחה ונכשל מלהיכנס למצעדים.
הסינגל השני מהאלבום היה השיר "Dumb Blonde" אשר יצא בנובמבר אותה שנה והגיע למקום ה-24 במצעד שירי הקאנטרי האמריקאי, שם שהה 14 שבועות.
הסינגל השלישי היה השיר "Something Fishy" אשר הגיע למקום ה-17 במצעד שירי הקאנטרי האמריקאי ושהה שם 12 שבועות.
"Heel de Wereld" (בעברית: "כל העולם") הוא שיר שבוצע על ידי הזמרת ההולנדית, קורי ברוקן.
השיר ייצג את הולנד באירוויזיון 1958. השיר נכתב והולחן על ידי בני ורדן ונוצח על ידי דולף ואן דר לינדן.
השיר הושר שני בסדר ההופעות, לפני צרפת ואחרי איטליה.
בדומה לשירי התקופה, השיר נכתב בסגנון שאנסון צרפתי.
במרכז מילות השיר עומדת ברוקן ששרה את הסוד שלה לעולם.
ב-12 במרץ 1958, השיר בוצע על ידי ברוקן באירוויזיון.
השיר זכה במקום התשיעי והאחרון עם נקודה אחת משווייץ.
זו הייתה הפעם הראשונה בה המדינה המארחת זוכה במקום האחרון.
Hellmann's ו-Best Foods הם מותגים מקבילים המשמשים לאותו קו מוצרים: מיונז, קטשופ, חרדל, רוטב, רוטב לסלט, תבלינים ומוצרי מזון אחרים.
המותג של Hellmann's נמכר בארצות הברית ממזרח להרי הרוקי, אמריקה הלטינית, אירופה, אוסטרליה, המזרח התיכון, קנדה, הודו ודרום אפריקה.
המותג Best Foods נמכר בארצות הברית ממערב להרי הרוקי, במזרח אסיה, בדרום מזרח אסיה, באוסטרליה, ובניו זילנד .
הסמלים והאתרים שלהם דומים, ובעלי אותה סיסמה באנגלית: "להביא את הטוב ביותר".
שני המותגים נמכרו בעבר על ידי Bestfoods Corporation האמריקני, התאגיד מכר מותג מזון נוסף, CPC international עד 1997. ב-2000 נרכשו שני המותגים על ידי יוניליוור.
ב-1903, ריצ'רד הלמן (1876-1971) היגר מווטשאו, פרוסיה, לעיר ניו יורק, באוגוסט 1904 נישא למרגרט ווסברג, שהוריה היו בעלי מעדנייה.
באמצע 1905 פתח מעדנייה משלו בשדרת קולומבוס 490, שם פיתח את המיונז הראשון שלו, ומכר אותו בכמויות קטנות ללקוחות.
המיונז נהיה פופולרי והחל להמכר בכמויות גדולות לחנויות אחרות.
הלמן שיפר את המתכון כדי למנוע מקלקול לאורך זמן.
ב-1913, בעקבות הצלחת המכירות, הקים מפעל לייצור בכמויות גדולות יותר והחל למכור ב-1 בספטמבר בשם מיונז הסרט הכחול של הלמן, המכירות גדלו לאחר שהמיונז עבר מצנצנות חרס גדולות לשימוש בתי מלון, לצנצנות זכוכית שקופות בכמות שמתאימה ללקוח פרטי.
ניתן היה לעשות בהן שימוש חוזר לשימורים ביתיים, לאחר קניית טבעת גומי.
במאי 1914 הסמל השתנה משלושה סרטים לסרט כחול בודד.
בשנת 1915 מכר את חנותו ופתח מפעל קטן למיונז, ברחוב לורנס 120 (כיום מערב 126) במנהטן.
בסוף השנה הוקם מפעל גדול יותר ברחוב סטיינוויי 495/497 בלונג איילנד סיטי.
בפברואר 1916 התאגדה החברה כריצ'רד הלמן בע"מ, במשך תקופה קצרה ניסה לייצר מוצרים אחרים, כמו חזרת ולחם פומפרניקל, לפני שהחליט להתמקד במיונז ולהרחיב את ההפצה מחוץ לאזור ניו יורק.
בנובמבר 1919 הוא נתן רישיון לג'ון ברמן להכין את המיונז בשיקגו.
ב-1920, הניו יורק טריביון ביקש משלושה שפים לדרג את מותגי הרוטב לסלט, מיונז Hellmann's נבחר כטוב ביותר וצייון שיש בו יותר שמן (85%) מכל רוטב סלט אחר שנבדק.
זה עזר להגדיל את המכירות.
ב-29 ביולי 1920 הפך הלמן לאזרח אמריקאי מאוחר יותר באותה שנה נפטרה מרגרט הלמן, וב-11 במאי 1922 התחתן עם אשתו השנייה נינה מקסוול, בתם של מר וגברת ויליאם ג'יי מקסוול.
בשנת 1922, לאחר מכירות המיונז בטורונטו בקנדה, החל הלמן בבניית מפעל גדול יותר (בן 5 קומות) בשדרות הצפון 08–34 בלונג איילנד סיטי; במהלך ירח דבש בסן פרנסיסקו, קליפורניה, הלמן החליט לפתוח שם עוד מפעל, להקים משרד ולהעסיק אנשי מכירות.
בשנת 1922 פורסם ספר הבישול של מיונז הלמן על ידי בהרמן בשיקגו.
רכישה על ידי Best Foods
בעוד שהמיונז של שגשג בחוף המזרחי של ארצות הברית, נמכר עד 1927 ב-15 מיליון דולר בשנה ברווח של מיליון דולר, חברת Postum Foods (לימים Best Foods) הקליפורנית הציגה מיונז משלה, Best Foods Mayonnaise, שהפך פופולרי בחוף המערבי, והפעילה מפעל מרכזי בסן פרנסיסקו.
באוגוסט 1927 Postum Foods קנתה את Hellmann's, מה שאפשר להלמן לפרוש.
עד אז שני המותגים של המיונז היו בעלי נתחי שוק כה גדולים במחציות של המדינה, עד שהחברה החליטה כי שני המותגים והמתכונים יישמרו באזורים שלהם, מציאות שנמשכת עד היום הזה:
מיונז Best Foods נמכר מערבית להרי הרוקי, במיוחד במערב מונטנה, ויומינג, קולורדו וניו מקסיקו.
Hellmann's נמכר ממזרח לרוקי הרוקיס, במיוחד במזרח צפון דקוטה, דרום דקוטה, נברסקה, קנזס, אוקלהומה, חלקים מקולורדו וטקסס.
ב-1955, Best Foods רכשה את חברת Rosefield Packing Co, יצרניות חמאת בוטנים סקיפי.
ב-1958 נרכשו Best Foods על ידי חברת זיקוק מוצרי תירס כדי להקים חברת מוצרי תירס, שהפכה בשנת 1969 ל-CPC International Inc.
המיונז של הלמן הגיע לבריטניה בשנת 1961 ובסוף שנות השמונים החזיק בלמעלה מ-50% נתח שוק.
לפני 1960 פורסמו מזונות Hellmann's ו-Best Foods באותה פרסומת, Hellmann's שווק במזרח וBest Foods במערב.
ב-1968 הוסיף Best Foods את הסרט הכחול של המותג Hellmann's, מה שהופך אותם לדומים יותר.
מאז 2007 שני המותגים הם בעלי עיצוב זהה.
ב-1997, CPC International התפצלה לשתי חברות: Bestfoods, שהפכה לעצמאית פעם נוספת (כללה גם את המותג Hellmann's) ו-Corn Product International,ב-2000 Bestfoods נרכשה על ידי יוניליוור.
כש Best Foods רכשה את המותג Hellmann's, היא החליטה לשמר את המתכונים המתאימים לשני המוצרים.
עם זאת, ביוני 2003, המתכונים היו כמעט זהים.
בתשובה לשאלות הנפוצות של החברה באותה תקופה:
שני הסימנים המסחריים התפתחו בו זמנית- Hellmann's במזרח וBest Foods במערב.
העדפות הטעם משתנות; יש אנשים שמוצאים שמיונז Best Foods הוא מעט יותר עוקצני."
כיום, שני המוצרים מיוצרים באותו מפעל.
שתי התוויות מכילות את אותם המרכיבים באותו סדר 'כמות יחסית': שמן סויה, מים, ביצים שלמות וחלמונים, חומץ, מלח, סוכר, מיץ לימון, חומצה סורבית, סידן דיסודיום EDTA וטעמים טבעיים.
Bestfoods עשויים להכיל יותר מיץ לימון, אם כי דרגת המרכיבים לפי סדר הנפח זהה לזו של הלמן.
שמירה על זהות נפרדת של שני המותגים בארצות הברית מציבה אתגר ייחודי.
קמפיינים שיווקיים עבור שני המוצרים זהים; עם זאת, החברה צריכה להפיק פרסומות נפרדות לכל מוצר ולא יכולה לעשות שימוש בתקשורת הארצית כדי לשווק את המוצר.
עם זאת, ניתן לפרסם כל מותג באמצעות מודעה אחרת, כאשר מודעה של Hellmann משודרת באזור המזרחי-מרכזי של רשת הטלוויזיה הלאומית, בעוד המודעה של Best Foods משודרת באזור הפסיפי.
היא קומדיית מצבים בריטית שעלתה לשידור ב-1990 ובוטלה אחרי פרק אחד בלבד.
הסדרה עסקה באדולף היטלר ואווה בראון, החיים בשכנות עם זוג יהודים בברלין של שנת 1938. הסדרה שאבה השראה מקומדיות המצבים האמריקאיות של אמצע המאה ה-20, ובתחילתה מופיעה כתובית מפוברקת על כך שמדובר בסדרה אבודה שהופקה בארצות הברית ונשכחה עם השנים.
מיד עם שידורה גררה הסדרה ביקורת רבה, ואף זכתה לכינוי "קומדיית המצבים הכי חסרת טעם בכל הזמנים".
עלילת הפרק הראשון, שבדיעבד התברר גם כפרק הסיום, מתרחשת בברלין ב-1938, בה מתגוררים אדולף היטלר ואווה בראון, בסמוך לזוג יהודי, ארני ורוזה גולדנשטיין.
להיטלר ולבראון יש מעט מן המשותף עם עמיתיהם ההיסטוריים, ומתנהגים יותר כמו הבעל והאישה הסטריאוטיפיים מהסיטקומים האמריקאיים.
היטלר, למשל, מופיע בסוודר גולף ועניבה - ביגוד שאפיין הרבה מהגברים שהופיעו בסיטקומים השונים.
שכניהם מתוארים כדמויות נדושות באופן דומה, כאשר ארני מעיר הערות מזלזלות תכופות על חמותו ובשלב מסוים אף מבצע הצדעה רומית בלעג.
ברוח זו, השחקנים זוכים למחיאות כפיים בכל פעם שהם מגיעים לסט, ובמחווה ל"לוסי אהובתי", מדברים באנגלית במבטא ניו יורקי.
היטלר ובראון מתכוננים לביקורו של ראש ממשלת בריטניה, נוויל צ'מברלין, בביתם.
היות שהיטלר לא רוצה ששכניו יפריעו לביקור, הוא מורה לבראון לשמור את על כך בסוד אך היא לא מצליחה לעשות זאת ומספרת לרוזה גולדנשטיין.
הגולדנשטיינים מגיעים לבית של היטלר ובראון, במטרה לשדך לצ'מברלין את אחייניתם רות.
היטלר, שמנסה לסלק את הגולדנשטיינים מביתו, משכר אותם אך הם לא עוזבים.
הפרק מסתיים כשצ'מברלין, בראון וארני גולדנשטיין רוקדים מסביב לסלון, בזמן שהיטלר מחביא את הסכם "שלום בדורנו" במקרר.
אחרי שידור הפרק הראשון, החלו להגיע תגובות נזעמות על הטעם הרע של התוכנית.
חיים פינר, יו"ר ועד שליחי הקהילות, תקף את הסדרה ואמר כי "אנחנו מתנגדים בתוקף לטריוויאליזציה של מלחמת העולם השנייה, היטלר או השואה, וזוהי ללא ספק טריוויאליזציה.
הסדרה היא חסרת טעם ופוגענית".
חלק מהמבקרים טענו שהסדרה נכשלה כקומדיה, משום שחרגה בגסות מגבולות האירוניה.
בעקבות הביקורות הוחלט על ביטול הסדרה באופן מיידי.
בשבעת הפרקים שצולמו ולא עלו לשידור, היו אמורים להשתתף גם דמותיהם של הרמן גרינג, יוסיף סטלין וריינהרד היידריך.
שאר הפרקים שהוזמנו על ידי הרשת לא השלימו את צילומיהם.
פרק הפיילוט לא שודר שוב בטלוויזיה, אך כיום ניתן למצוא אותו וחלקים מפרקים נוספים באתרי אינטרנט שונים.
גם שנים אחרי שידורה, נחשבת הסדרה לאחת מנקודות השפל של הטלוויזיה הבריטית מאז ומעולם.
הליקס קיטן היא קבוצת תקיפה איראנית המבצעת פעולות סייבר התקפיות נגד ארצות הברית, ישראל וערב הסעודית.
מלבד השם הרשמי, חברות אבטחת מידע נתנו לקבוצה שמות נוספים כגון: Helix ,Pipefish, ו-Oilrig.
הקבוצה, תוקפת את קורבנותיה באמצעות הנדסה חברתית, הפצת נוזקות, שימוש לרעה בפקודות מאקרו וניצול פגיעויות באמצעות Powershell.
על פי מחקר שנעשה על ידי חברת FireEye, קבוצת התקיפה פועלת משנת 2014 ופועלת בחסות ממשלת איראן.
בחודש אפריל 2019, הודלף אחד מכלי התקיפה של הקבוצה בתוכנת המסרים המידיים, טלגרם.
"Hello, Goodbye" ("שלום, להתראות") הוא שיר של להקת הרוק הבריטית הביטלס, שנכתב על ידי פול מקרטני תחת הקרדיט לנון-מקרטני.
השיר יצא בנובמבר 1967 ביחד עם השיר "I Am the Walrus של ג'ון לנון.
"Hello, Goodbye" היה השיר הראשון שפורסם מאז מותו של אמרגן הלהקה, בריאן אפשטיין.
הסינגל זכה להצלחה מסחרית ברחבי העולם, והגיע לראש המצעדים בארצות הברית, בריטניה, ניו זילנד, קנדה, אוסטרליה ומדינות נוספות.
השיר נכלל במהדורה האמריקאית המורחבת של האלבום "Magical Mystery Tour" (בהוצאת קפיטול רקורדס), ולאחר מכן באלבומי אוסף כמו "The Beatles 1967-1970" ו-"1".
אף על פי ש"Hello, Goodbye" רשום תחת הקרדיט לנון-מקרטני, השיר נכתב אך ורק על ידי פול מקרטני.
יצירת השיר באה בתקופה שלאחר השלמת אלבומם "Sgt.
Pepper's Lonely Hearts Club Band" באפריל 1967, תקופה שהתאפיינה ביצירה אקראית ופשוטה.
בשנות ה-90 טען מקרטני כי השיר מתייחס לדואליות שבחיים ולמזל שלו, מזל תאומים.
הוא הוסיף וטען כי השיר מנסה לקדם את הצד הטוב שבדואליות.
ישנה הערכה כי השיר נכתב בסוף ספטמבר 1967, בעוד שישנה טענה אחרת כי מקרטני הציע את השיר לשידור הלווין של הלהקה ביוני (כשבסופו של דבר בוצע השיר All You Need Is Love של לנון).
הביטלס החלו להקליט את "Hello, Goodbye" באולפני EMI (כיום אולפני אבי רוד) באוקטובר 1967, לקראת סוף הצילומים לסרט הטלוויזיה "Magical Mystery Tour".
סרט זה היה הפרויקט הקולנועי האחרון שמקרטני יזם, במאמץ להוציא את הלהקה מהמשבר של מותו של אפשטיין.
ההקלטה הראשונה התרחשה ב-2 באוקטובר ובתחילה נקראה "Hello Hello".
ההקלטות הופקו על ידי ג'ורג' מרטין והטכנאים ג'ף אמריק וקן סקוט.
הסופר ריצ'י אונטרברגר טוען כי ההקלטות היו פשוטות ביותר, בדומה לשאר שירי הלהקה בתקופה זו.
במהלך ההקלטות נוספו גם הקלטת תופי בונגו ותופי קונגה.
הביטלס חזרו לשיר ב-19 באוקטובר, יומיים לאחר שהשתתפו בטקס זיכרון לאפשטיין בבית הכנסת החדש של לונדון.
בסשן זה האריסון הוסיף את קטעי הגיטרה שלו, מקרטני הקליט את השירה המובילה לנון, מקרטני והאריסון הקליטו את קולות רקע והעצימו את מחיאות הכפיים.
הטייקים מיום זה הופיעו באלבום האוסף "Anthology 2".
שתי ויולות נוספו על ידי הנגנים קנת'ס אסקס וליאו ברינבאום ל-"Hello, Goodbye" ב-20 באוקטובר.
הקלטות הבס של מקרטני בוצעו ב-25 באוקטובר, ולאחר צילומי הקליפ ל-"Fool on the Hill" בתחילת נובמבר.
בסופו של דבר, ההקלטות הסתיימו ב-6 בנובמבר.
"Hello, Goodbye" נבחר כסינגל של הביטלס לקראת חג המולד של 1967, ובכך היה הסינגל הראשון מאז מותו של אפשטיין.
השיר יצא בשיתוף עם השיר של לנון, I Am the Walrus, ובתוך הלהקה היו ריבים משמעותיים איזה שיר יהיה ראשון.
לנון זלזל ב-"Hello, Goodbye", ורצה ששירו יהיה הראשון.
בסופו של דבר, "Hello, Goodbye" נבחר להיות בצד א'.
בבריטניה, פרלופון פרסמה את "Hello, Goodbye" ו- "I Am the Walrus" ב-24 בנובמבר 1967. בימיו הראשונים השיר נמכר בלמעלה מ-300,000 עותקים שם.
הוא המשיך לפסגת מצעד הסינגלים הבריטי למשך שבעה שבועות, עד ל-23 בינואר 1968. מבחינה זו, היה זה ההישג המשמעותי ביותר מאז "She Loves You" ב-1963.
בארצות הברית השיר פורסם ב-27 בנובמבר והגיע למקום הראשון לבילבורד הוט 100 במשך שלושה שבועות.
מאוחר יותר השיר דורג על ידי מגזין בילבורד כלהיט השביעי בפרסומו של הלהקה.
הסינגל זכה להצלחה במדינות רבות אחרות, והגיע לראש המצעדים באוסטרליה, קנדה, מערב גרמניה, הולנד ונורווגיה.
השיר הגיע גם במקום ה-2 במצעדים באירלנד, אוסטריה, בלגיה ושווייץ.
השיר יצא כסינגל חדש בנובמבר 1987 והגיע לשיא במקום ה-63 במצעד הסינגלים הבריטי.
הביטלס הפיקו שלושה קליפים לשיר, אשר בוימו על ידי מקרטני.
אחד הקליפים צולם ב-10 בנובמבר 1967 בתיאטרון סאוויל בלונדון, שהושכר על ידי אפשטיין מאז 1966. בקליפ נראים חברי הלהקה לבושים בחליפותיהם מהאלבום Sgt.
הקליפ השני הופיע במופע של אד סאליבן ב-26 בנובמבר.
שני הקליפים הללו לא הופיעו בטלוויזיה הבריטית, בשל התקנות נגד ליפ סינק.
כתוצאה מכך מכן הביטלס אפשרו ל-BBC לצלם אותם בעבודה על "Magical Mystery Tour" ב-21 בנובמבר, בתקווה שהצילומים יותרו לשידור.
בסופו של דבר הצילומים מהחזרו שודרו כקליפ שלישי לשיר.
"Hello, Goodbye" זכה לביקורות מעורבות.
בחלק מהמבקרים שיבחו את איכויות השיר, וחלק טענו שהוא חסר משמעות ביחס לשירי הביטלס האחרים.
בביקורת משנת 2005, האתר Sputnikmusic שיבח את השיר.
גם האתרים AllMusic ופיצ'פורק פרסמו ביקורות חיוביות.
הרולינג סטון דירג את השיר ברשימת 100 השירים הגדולים ביותר של הלהקה.
בשנת 2010 השיר בוצע באלבום של התוכנית Glee, והפך ללהיט בפני עצמו.
השיר הוקלט על ידי להקת הקיור ובנו של מקרטני, ג'יימס.
סולנית אוונסנס, איימי לי, ביצעה אף היא את השיר באלבום הילדים שלה מ-2016 "Dream Too Much", שיצא באמזון מיוזיק.
מקרטני ביצע את "Hello, Goodbye" ברבות מהופעותיו.
פול מקרטני - שירה כפולה, קול רקע, פסנתר, בס, בונגו, קונגה
ג'ון לנון - קול רקע, גיטרה מובילה, אורגן המונד
ג'ורג' הריסון - קול רקע, גיטרה מובילה
רינגו סטאר - תופים, מרקאס, טמבורין, קול רקע (מעל קודה)
ג'ף אמריק - טכנאי סאונד
קן סקוט - טכנאי סאונד
Heels היא סדרת טלוויזיה אמריקאית מסוגת הדרמה המשכית שעלתה לשידור ב-15 באוגוסט 2021 ברשת Starz ובוטלה אחרי שתי עונות.
היא נוצרה על ידי התסריטאי והמפיק מייקל וולדרון.
הסדרה מתמקדת במשתתפים במופע היאבקות מקצועית ומככבים בה סטיבן אמל שמוכר בעיקר מהסדרה החץ ואלכסנדר לודוויג שמוכר בעיקר מהסדרה ויקינגים.
שם הסדרה מבוסס על המושג "Heel" מעולם ההיאבקות המקצועית שמשמעותו מתאבק שמגלם את תפקיד האנטגוניסט ("הדמות הרעה") ומהווה את יריבו של ה"Face", המתאבק שמגלם את תפקיד הפרוטגוניסט ("הדמות הטובה").
לאחר פטירתו של טום ספייד - היוצר של מופע היאבקות מתוסרט בעיר אמריקאית קטנה שבמדינת ג'ורג'יה - צמד בניו ממשיכים את דרכו.
שניהם מככבים במופע כשהאח הבכור (ג'ק) גם אחראי על ניהול העסק, לרבות כתיבת התסריטים שקובעים את תוצאות הקרבות בזירה, והאח הצעיר (אייס) שואף לשדרוג מעמדו במופע.
העובדה שג'ק הוא זה שמקבל את ההחלטות יוצרת מתיחות בינו לבין אייס שחש חוסר שביעות רצון.
סטיבן אמל בתור ג'ק ספייד.
אלכסנדר לודוויג בתור אייס ספייד.
קלי ברגלנד בתור קריסטל טיילר.
מרי מקורמק בתור ווילי דיי.
אליסון לוף בתור סטייסי ספייד.
רוקסטון גארסיה בתור תומאס ספייד.
כריס באואר בתור ביל הנקוק "הפרוע".
היה כוכב היאבקות מוכר שהפך לצייד כישרונות.
אלן מלדונדו בתור רוסטר רובינס.
דיוק דייוויס רוברטס בתור ביג ג'ים קיטצ'ן.
טריי טאקר בתור בובי פין.
מייק או'מאלי בתור צ'ארלי גולי.
הבעלים של מופע היאבקות חדש בפלורידה.
בפברואר 2017 הסדרה הייתה מצויה בפיתוח על ידי חברת ההפקה Paramount TV עבור רשת Starz.
באוגוסט 2019 סטיבן אמל לוהק לתפקיד ג'ק ספייד.
בספטמבר 2019 אלכסנדר לודוויג לוהק לתפקיד אייס ספייד.
במאי 2021 הוכרז שהסדרה תעלה לשידור ב-15 באוגוסט 2021. בנובמבר 2021 הסדרה חודשה לעונה שנייה שעלתה לשידור ב-28 ביולי 2023. בספטמבר 2023 הסדרה בוטלה אחרי שתי עונות..
בספטמבר 2024, שתי העונות של הסדרה עלו לשידור בנטפליקס לאחר שבמקור שודרו ב-Starz, והיוצר מייקל וולדון ציין שזה נתן לסדרה הזדמנות להגיע לקהל רחב יותר.
היידלברג צמנט היא חברה גרמנית, המייצרת ומספקת חומרי גלם לייצור תערובות בטון וחומרי בניין.
החברה מעסיקה כ-53,000 עובדים, ב-3000 אתרי ייצור, מפעילה 139 מפעלי מלט וכ-600 מחצבות לייצור אגרגטים.
היידלברג סמת מדורגת כאחת מאלף החברות הציבוריות הגדולות בעולם, נחשבת לחברת DAX ונסחרת בבורסה לניירות ערך בפרנקפורט.
המטה הראשי של החברה נמצא בהיידלברג, גרמניה.
החברה הוקמה בשנת 1874 על ידי יוהאן פיליפ שיפרדקר כחברה לייצור צמנט.
בשנת 1933, התגייס מנהלה הראשי של החברה, אוטו הויר (Otto Heuer), למפלגה הנאצית.
במהלך מלחמת העולם השנייה, שימשו מפעלי החברה להעסקת שבויי מלחמה לעבודת כפייה.
בשנת 1972, רכשה החברה כ-35 אחוזים מהחברה הצרפתית ויקט צמנט (Vicat Cement).
בשנת 1977, רכשה את חברת ליי צמנט (Lehigh Cement) אשר פעילותה בצפון אמריקה.
בסוף שנת 1993, רכשה היידלברג סמנט את חברת הצמנט הבלגית אס אה סימנטריס (SA Cimenteries).
בשנת 1999, רכשה את חברת סנסם (Scancem) אשר פעלה בצפון אירופה ואפריקה.
בשנת 2006, רכשה את חברת המלט ההודית מייסור צמנט (Mysore Cement).
בחודש מאי 2007, מכרה היידלברג את אחוזיה בחברת ויקט צמנט ורכשה את חברת הנסון (Hanson) תמורת כ-7.8 מיליארד ליש"ט.
בחודש יולי 2016, רכשה את חברת איטלסמנטי (Italcementi).
הנסון (ישראל) בע"מ היא חברה פרטית ישראלית שהוקמה בשנת 1963, ובבעלותה: 26 מפעלי בטון, 3 מחצבות, 2 מפעלי אספלט וצי המונה כ-120 משאיות המובילות בטון וחומרי מחצבה.
החברה עוסקת באספקת חומרי גלם לתעשיית הבנייה והתשתית בישראל.
ולה ארבע תחומי פעילות עיקריים:
חומרי מחצבה - באמצעות חברת: הנסון מוצרי מחצבה (ישראל) בע"מ
נכון לשנת 2020 החברה מעסיקה כ-530 עובדים ומחזור מכירותיה הוערך בכ-1.18 מיליארד שקל.
Helldivers 2 (בעברית: הלדייברס 2; מילולית: צוללי הגיהנום 2) הוא משחק וידאו מסוגת פעולה ויריות בגוף שלישי שפותח על ידי Arrowhead Game Studios ופורסם על ידי Sony Interactive Entertainment.
המשחק הוא ההמשך של Helldivers, משחק יריות משנת 2015. הוא שוחרר ל-PlayStation 5 ו-Windows ב-8 בפברואר 2024, וזכה לביקורות חיוביות ממבקרים ונמכר בכ - 3 מיליון יחידות שבועיים לאחר יציאתו לאור.
"Hello, I Love You" (בעברית: "שלום, אני אוהב אותך") הוא שיר שהוקלט על ידי להקת הרוק האמריקאית הדלתות עבור אלבומם Waiting for the Sun משנת 1968. אלקטרה רקורדס הוציאה אותו כסינגל באותה שנה, שהגיע לראש המצעדים בארצות הברית ובקנדה.
אף על פי שהדלתות זוהו ככותבי השירים, שירים של אמנים אחרים זוהו כמקורות אפשריים.
מלבד הצלחת הסינגל, חלק ממעריצי הלהקה דחו את הלחן בטענה שהוא אינו מייצג את הצליל של הדלתות, בשל אופיו המסחרי ומילותיו הרדודות.
הדלתות עצמם התנגדו נחרצות כאשר אלקטרה רקורדס לחצו עליהם להקליט את השיר לאלבומם השלישי, מכיוון שזה היה אחד השירים הראשונים שניגנו יחד והם הרגישו שהוא מייצג גישת פופ רדודה שהם כבר מזמן התפתחו מעבר לה.
"Hello, I Love You" נכתב והוקלט לראשונה בשנת 1965. זה היה אחד משישה שירים שהוקלטו על ידי ריק והרייבנס (מבשרי הדלתות) באולפני וורלד פסיפיק ג'אז שהלהקה השתמשה בהם כדי לנסות להשיג חוזה הקלטות.
המילים נוצרו בהשראת נערה שחורה צעירה שג'ים מוריסון ראה בחוף וניס: "Do you hope to pluck this dusky jewel".
הסינגל וההערות של Waiting for the Sun מציינים את השיר כיצירה קבוצתי; ארגון זכויות הביצוע ASCAP מציג את הכותבים כחברי הדלתות בנפרד.
רוב מבנה השיר מנוגן במפתח של לה מז'ור.
בהערות ל-The Doors: Box Set, רובי קריגר הכחיש את הטענות כי המבנה המוזיקלי של השיר נגנב מריי דייוויס, שם ריף דומה לו מופיע בשיר "All Day and All of the Night" של הקינקס.
במקום זאת, קריגר אמר כי קצב התופים של השיר נלקח מהשיר "Sunshine of Your Love" של קרים.
דייוויס אמר בריאיון למגזין מוג'ו ב-2012:הדבר הכי מצחיק היה כשהמו"ל שלי בא אליי לסיבוב הופעות ואמר שהדלתות השתמשו בריף של "All Day and All of the Night" עבור "Hello, I Love You".
אמרתי שבמקום לתבוע אותם, אנחנו יכולים פשוט לגרום להם להיות בעלות?